कमांडो: ए वन मैन आर्मी
कमांडो: ए वन मैन आर्मी दिलीप घोष द्वारा निर्देशित और विपुल अमृतलाल शाह द्वारा निर्मित एक २०१३ की भारतीय एक्शन फिल्म है। फिल्म में विद्युत जामवाल, पूजा चोपड़ा और जयदीप अहलावत मुख्य भूमिका में है। जामवाल, जो कलरीपायट्टु के भारतीय मार्शल आर्ट में प्रशिक्षित हैं, फिल्म के एक्शन दृश्यों में उन्होंने अपने स्टंट और मार्शल आर्ट खुद किए हैं। जामवाल के प्रदर्शन और एक्शन दृश्यों के लिए निर्देशन के साथ फिल्म को मिलीजुली समीक्षा मिली। फ़िल्म बॉक्स ऑफिस पर अच्छी ख़ासी सफल रही जिसने कुल ₹21.47 करोड़ की कमाई की।